## Uredba o posebnom porezu na bezalkoholna pića

### NN 47/1994 (16.6.1994.), Uredba o posebnom porezu na bezalkoholna pića

# ZASTUPNIČKI DOM SABORA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga Zastupničkog
doma Sabora Republike Hrvatske ("Narodne novine". br. 94/93.),
Vlada Republike Hrvatske je na sjednici održanoj 16. lipnja 1994. donijela

## UREDBU

### O POSEBNOM POREZU NA BEZALKOHOLNA PIĆA

I. TEMELJNE ODREDBE

Članak 1.

(1) Ovom Uredbom uređuje se plaćanje posebnog poreza na bezalkoholna
pića koja se proizvode ili uvoze u carinsko područje Republike
Hrvatske.

(2) Odredbe ove Uredbe primjenjuju se i na bezalkoholna pića koja
se prodaju u slobodnim carinskim prodavaonicama te specijaliziranim skladištima
strane robe i robe domaće proizvodnje (specijalizirana skladišta).

(3) Iznimno od odredaba članka 25. Zakona o slobodnim zonama
("Narodne novine". br. 53A/91., 65/92., i 94/93.), odredbe ove
Uredbe primjenjuju se i na bezalkoholna pića koja se prodaju u slobodnim
zonama.

Članak 2.

Posebni porez na bezalkoholna pića prihod je državnoga proračuna.

II. PREDMET OPOREZIVANJA

Članak 3.

(1) Predmet oporezivanja jest promet bezalkoholnih pića koja se
proizvode na teritoriju Republike Hrvatske ili uvoze u carinsko područje
Republike Hrvatske bez obzira na vrstu, sastojke i druga obilježja.

(2) Bezalkoholnim pićima smatraju se mineralne i gazirane vode,
aromatizirani sirupi te proizvodi dobiveni odgovarajućim tehnološkim
postupkom od vode ili mineralne vode, šećera, soka od voda i povrća,
baze biljnih ekstrakata, žitarica, proizvoda od žitarica aroma odnosno
sirupa za bezalkoholna pića s dodatkom ili bez dodatka CO, (ugljičnog
dioksida) i aditiva.

(3) Iznimno od odredaba ovoga članka, domaće mineralne
vode i domaći 100% prirodni sokovi od voća i povrća,
bez dodatka šećera i konzervansa, ne podliježu oporezivanju prema
ovoj Uredbi.

III. POREZNI OBVEZNIK

Članak 4.

(1) Obveznikom posebnog poreza na bezalkoholna pića smatraju se
pravne i fizičke osobe koje proizvode ili daju proizvoditi bezalkoholna
pića za svoj račun te osobe koje u carinsko područje
Republike Hrvatske uvoze, unose ili primaju bezalkoholna pića, osim
osoba i količina koje su prema posebnim propisima oslobođene
od plaćanja carine.

(2) Proizvođačem bezalkoholnih pića, u smislu ove Uredbe,
smatraju se pogoni i postrojenja za proizvodnju. obradu, uskladištenje
i punjenje bezalkoholnih pića, skladište za sastojke namijenjene
proizvodnji i obradi bezalkoholnih pića kao i za natočena
bezalkoholna pića, radionice za održavanje pogona i upravu. potom
prostorije i površine za manipulaciju i transport te druge s njima povezane
površine i uređaji ako se koriste u svrhu proizvodnje bezalkoholnih
pića.

(3) Uvoznikom bezalkoholnih pića smatra se fizička ili
pravna osoba koja uvozi bezalkoholna pića u količini većoj
od količine bezalkoholnih pića koja je oslobođena od plaćanja
carine.

Članak 5.

(1) Prometom bezalkoholnih pića u smislu ove Uredbe smatra se
:

1. isporuka bezalkoholnih pića iz proizvodnje odnosno skladišta
proizvođača.

2. uvoz bezalkoholnih pića.

3. manjak bezalkoholnih pića kod poreznog obveznika, osim manjka
uzrokovanog višom silom,

4. tehnološk,. skladišni i transportni kalo, rastep i lom kod proizvođača
u visini većoj od 0.5%,

5. uzimanje bezalkoholnih pića za vlastitu krajnju potrošnju.

(2) Pod višom silom se u smislu ove Uredbe razumijevaju elementarne
nepogode (poplave, požar, potres i dr.) i ratna razaranja, a na temelju
očevidnika nadležnog tijela odnosno nadležne ispostave Porezne uprave.

IV. POREZNA OSNOVICA

Članak 6.

(1) Posebni porez na bezalkoholna pića plaća se po hektolitru
proizvedenog ili uvezenog bezalkoholnog pića.

(2) Ako se bezalkoholna pića isporučuju u drugim mjernim
jedinicama (11, 0,5 l, 0.3 l i dr.) isporučene se količine,
radi obračuna posebnog poreza na bezalkoholna pića preračunavaju
u hektolitre.

V. VISINA POREZA

Članak 7.

(1) Posebni porez na bezalkoholna pića domaće proizvodnje
plaća se u iznosu od 40.00 kuna za heklolitar

(2) Posebni porez na uvezena bezalkoholna pića plaća se
u iznosu od 80,00 kuna za hektolitar.

VI. NASTANAK POREZNE OBVEZE

Članak 8.

(1) Obveza obračuna posebnog poreza na bezalkoholna pića
nastaje u trenutku otpreme (izlaska) bezalkoholnih pića iz pogona
odnosno postrojenja za proizvodnju bezalkoholnih pića proizvođača
iz Članka 4. ove Uredbe.

(2) Ako se bezalkoholna pića isporučuju iz proizvodnje
u punionice proizvođača izvan mjesta proizvodnje ili u distribucijski
centar proizvođača, obveza obračuna posebnog poreza na
bezalkoholna pića nastaje u trenutku isporuke bezalkoholnih pića
iz tih objekata.

(3) Pri uvozu bezalkoholnih pića obveza obračuna posebnog
poreza na bezalkoholna pića nastaje u trenutku carinjena odnosno
isporuke bezalkoholnih pića slobodnim carinskim prodavaonicama, specijaliziranim
skladištima i slobodnim zonama.

(4) Obveza obračuna posebnog poreza na bezalkoholna pića
nastaje pri uzimanju bezalkoholnih pića za vlastitu krajnju potrošnju,
utvrđivanja manjka te tehnološkog, skladišnog i transportnog kala,
rastepa i loma u visini utvrđenoj člankom 5. stavkom 1. točkom
4. ove Uredbe

(5) Pri uvozu bezalkoholnih pića iz stavka 3. ovoga ~čanka
posebni porez obračunava i naplaćuje ovlaštena carinarnica
u skladu s propisima o postupku obračuna i naplate carine.

VII. DOSPIJEĆE PLAĆANJA POREZA

Članak 9.

(1) Posebni porez na bezalkoholna pića plaća se u roku od
30 dana od dana otpreme (izlaska) bezalkoholnih pića iz poduzeća
ili objekata navedenih u članku 7. stavcima 1. i 2. ove Uredbe.

(2) Pri uvozu bezalkoholnih pića posebni porez na bezalkoholna
pića plaća se u trenutku carinjenja odnosno isporuke slobodnim
carinskim prodavaonicama, specijaliziranim skladištima i slobodnim zonama.
a obračunava ga i naplaćuje ovlaštena carinarnica u skladu
s propisima o postupku obračuna i naplate carine.

VIII. IZVJEŠČVANJE

Članak 10.

(1) Poduzeća iz članka 4. ove Uredbe obvezna su ispostavi
Porezne uprave nadležnoj prema svome poslovnom sjedištu dostaviti podatke:

1 o proizvodnim kapacitetima i njihovim promjenama,

2. o proizvedenim i isporučenim bezalkoholnim pićima te
bezalkoholnim pićima na zalihi i u proizvodnji po pogonima, skladištima
ili drugim proizvodnim ili poslovnim mjestima,

3. o obračunatom i uplaćenom posebnom porezu na bezalkoholna
pića.

(2) Za pogone odnosno proizvodne ili poslovne jedinice izvan sjedišta
poreznog obveznika podaci se dostavljaju i nadležnim ispostavama Porezne
uprave.

(3) Uvoznici bezalkoholnih pića obvezni su obavijestiti nadležnu
ispostavu Porezne uprave prema svome sjedištu o uvozu bezalkoholnih pića,
o zalihama bezalkoholnih pića u carinskom skladištu, o otpremi (izlasku)
bezalkoholnih pića iz carinskog skladišta te o obračunu i
uplati posebnog poreza na bezalkoholna pića.

(4) Podatke iz stavka 1. i 3. ovog članka treba dostavljati mjesečno
do 15. u mjesecu za protekli mjesec i godišnje do 31. siječnja tekuće
godine za proteklu godinu.

(5) Godišnjem izvješću o proizvodnji, isporukama i zalihama bezalkoholnih
pića treba priložiti i popis (inventura) zaliha gotovih bezalkoholnih
pića na dan 31. prosinca prethodne godine.

IX. POREZNI NADZOR

Članak 11.

(1) Posude, spremnici i mjerila protoka bezalkoholnih pića u postrojenju
za proizvodnju i doradu bezalkoholnih pića moraju imati valjano ovjereni
pečat ili valjanu ovjernicu o udovoljavanju mjeriteljskim zahtjevima
koju izdaje Državni zavod za normizaciju i mjeriteljstvo.

(2) Postrojenja za protok i natakanje bezalkoholnih pića moraju
imati mjerila protoka bezalkoholnih pića odnosno brojila pakovina
s valjanim ovjerenim pečatom ili valjanom ovjernicom o udovoljavanju
mjeriteljskim zahtjevima koju izdaje Državni zavod za normizaciju i mjeriteljstvo.

(3) Nadležna ispostava Porezne uprave prema mjestu proizvodnje odnosno
isporuke bezalkoholnih pića dodatnim plombiranjem mjerila i instalacija
osigurava nadzor nad proizvodnjom i isporukom bezalkoholnih pića.

(4) Skidanje plombi s instalacija radi popravka, zamjene ili ispitivanja
mjerila protoka bezalkoholnog pića ili dijelova instalacija te ponovo
plombiranje mora se obaviti u nazočnosti ovlaštenog službenika Porezne
uprave, o čemu se obvezatno sastavlja zapisnik u kojemu se napose
navode razlozi skidanja plombe i upisuje stanje pokaznika brojila protoka.

(5) Primjerak zapisnika uređuje se poreznom obvezniku, a izvornik
se pohranjuje u Poreznoj upravi.

Članak 12.

Nadzor nad poslovanjem proizvođača, glede proizvodnje bezalkoholnih
pića te obračuna i plaćanja posebnog poreza na bezalkoholna
pića, obavljaju Porezna uprava i Financijska policija. a pri uvozu
i Carinska uprava.

Članak 13.

Glede žalbenog postupka, obnove postupka, zastare, obračunavanja,
naplate i povrata poreza te vođenja prekršajnog postupka primjenjuju
se odredbe Zakona o porezu na dohodak ("Narodne novine", br.
109/93.).

Članak 14.

Osoba koja je postala vlasnik pogona i postrojenja za proizvodnju bezalkoholnih
pića ili je takva postrojenja izgradila ili na drugi način
osposobila za proizvodnju obvezna je o tome izvijestiti nadležnu ispostavu
Porezne uprave u roku od 8 dana od stjecanja odnosno izgradnje ili osposobljavanja
pogona za proizvodnju bezalkoholnih pića.

X. OSLOBOÐENJA OD PLAĆANJA POSEBNOG POREZA

Članak 15.

(1) Od plaćanja posebnog poreza oslobađaju se:

1. bezalkoholno piće koje se izvozi uz dokaz o izvozu (kopija
izvozne carinske deklaracije s potvrdom nadležne carinarnice da je obavljeno
izvozno carinjenje i da su bezaIkoholna pića napustila teritorij
Republike Hrvatske) i dokaz da je plaćanje iz inozemstva obavljeno
u skladu s deviznim i vanjskotrgovinskim propisima,

2. bezalkoholno piće koje se isporučuje iz proizvodnje
u distribucijske centre ili punionice proizvođača,

3. bezalkoholno piće koje se koristi za tehničke probe
ili u svrhu kontrole kvalitete.

(2) Odredbe stavka 1. točke 1. ovoga članka ne odnose
se na izvoz bezalkoholnih pića putem slobodnih carinskih prodavaonica.
specijaliziranih skladišta i slobodnih zona.

(3) Ako se izvezu bezalkoholna pića na koja je u domaćem
prometu plaćen posebni porez, izvoznik ima pravo na povrat plaćenog
posebnog poreza.

(4) Zahtjev za povrat posebnog poreza na bezalkoholna pića iz
stavka 3. ovoga članka s dokazima o obavljenom izvozu i naplati
iz stavka 1. ovoga članka podnosi se nadležnoj ispostavi Porezne
uprave.

XI. OVLAŠTENJA

Članak 16.

Ministar financija donosi podrobnije propise o primjeni odredaba iz
članaka 7., 8., 9. i 10. ove Uredbe.

XII. KAZNENE ODREDBE

Članak 17.

(1) Novčanom kaznom u iznosu od 20.000.00 do 400.000,00 kuna
će se za prekršaj kazniti porezni obveznik:

1. ako ne plati posebni porez na bezalkoholna pića u propisanom
roku (članak 8. stavak 1. i 2.),

2. ako Poreznoj upravi ne dostavi ili u roku ne dostavi propisane podatke
(članak 9.),

3. ako Poreznoj upravi dostavi netočne propisane podatke (članak
9.),

4. ako Poreznoj upravi ne dostavi ili u roku ne dostavi inventurno stanje
zaliha (članak 9.),

5. ako koristi posude. spremnike, mjerila protoka bezalkoholnog pića
ili brojače pakovina koji nemaju valjano ovjereni pečat ili
valjanu ovjernicu o udovoljavanju mjeriteljskim zahtjevima (članak
10. stavak 1. i 2.),

6. ako kao vlasnik postrojenja ne izvijesti nadležnu ispostavu Porezne
uprave o izgradnji ili osposobljavanju postrojenja u propisanom roku (članak
14.),

7. ako ne dostavi ili ne dostavi u roku podatke o popisu zaliha i proizvodnim
kapacitetima (članak 19. stavak 1. i 2.)

8. ako Poreznoj upravi dostavi netočne podatke o popisu zaliha
i proizvodnim kapacitetima (članak 19. stavak 1. i 2.).

(2) Novčanom kaznom u iznosu od 2000,00 do 40.000,00 kuna za
prekršaj iz stavka 1. ovog članka kaznit će se i odgovorna
osoba poreznog obveznika.

XIII. PRIJELAZNE ODREDBE

Članak 18.

(1) Porezni obveznici obvezni su izvršiti ovjeravanje posuda, spremnika,
nabaviti. ovjeriti i ugraditi mjerila protoka bezalkoholnog pića
i brojača pakovina o svom trošku do 31. prosinca 1994. godine.

(2) Dok se ne ugrade i ne baždare mjerni instrumenti, nadzor se rnora
osigurati na dosadašnji način - vaganjem i mjerenjem postoječim
mjernim instrumentima.

Članak 19.

(1) Porez na promet sadržan u potraživanjima na dan početka primjene
ove Uredbe plaća se prema odredbama Zakona o porezu na promet proizvoda
i usluga.

(2) Korekcije cijena u trgovini zbog primjene ove Uredbe ne smiju utjecati
na visinu ukalkuliranog poreza.

Članak 20.

Ova Uredba stupa na snagu danom objave u "Narodnim novinama",
a primjenjuje se od 1. srpnja 1994. godine.

Klasa: 410-19/94-01/08

Urbroj : 5030105-94-4

Zagreb, 16. lipnja 1994.

Potpredsjednik

**Vladimir Šeks, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Uredba, NN 47/1994-817